אלון ארד

אלון ארד (נולד ב-27 באפריל 1987) הוא משורר, עורך ספרותי ואיש חינוך ישראלי.

ביוגרפיה 
ארד נולד בחולון לפנינה, מנהלת משרד, וישראל, איש פרסום, מרצה ומורה דרך. ארד גדל והתחנך בעיר בה נולד ולמד בתיכון "פנחס אילון".

באוגוסט 2005 התגייס לחיל התותחנים ושירת כמפקד צוות וכסמל מחלקה. לאחר שחרורו החל לעבוד בתפקידים שונים בעמותת "אחריי! – נוער מוביל שינוי".

בשנת 2014 סיים תעודת הוראה ותואר ראשון בחינוך ולימודי מדינת ישראל, עבר להתגורר בתל אביב ומאז עובד כמחנך ומורה לספרות ואזרחות בתיכון וכעורך ספרותי.

במהלך התואר השני בספרות עברית, אשר סיים ב-2020 באוניברסיטת בן-גוריון בנגב, החל להתמקד בכתיבת שירה.

עבודתו הספרותית 
בשנת 2017 יצא לאור רומן הביכורים שלו "אקורדים פתוחים" בהוצאת "גוונים". ספר זה עוסק במסע של מוזיקאי בינוני ברחובות אירופה. ארד בעצמו ניגן בגיטרת בס בשתי להקות: 'שמעטס' ו'הקנאים'.

בינואר 2022 התפרסמו שירים ראשונים פרי עטו של ארד בעיתון הארץ. כשבועיים לאחר מכן יצא לאור ספר שירה ראשון שלו, "יתרון הביתיות", בהוצאת "קתרזיס" ובעריכת יואב גלבוע. הספר עוסק בהיבטים שונים של מושג "הבית", במרחב העירוני, במתח שבין המקומי לגלובלי בישראל ואף במערכת החינוך. המשורר רוני סומק בהיותו איש חינוך מזדהה עם השירים של ארד. המשורר ומבקר השירה אילן ברקוביץ' הגדיר ספר זה כאחד מספרי השירה המשובחים ביותר של השנה.

ספריו 
 אקורדים פתוחים, גוונים (2017)
 יתרון הביתיות, קתרזיס (2022)

קישורים חיצוניים 
 

 
 
 אילן ברקוביץ', על "מצור" מאת אלון ארד. יקום תרבות, 7 באפריל 2022

משיריו

הערות שוליים 

אנשי חינוך ישראלים
בוגרי תיכון אילון/חדש (חולון)
משוררים ישראלים
עורכים ספרותיים ישראלים
פעילים חברתיים ישראלים
תל אביב-יפו: אישים
ישראלים שנולדו ב-1987